Cruthaich Plana Gnìomh Bith-thèarainteachd dhuibh fhèin

Tha e cudromach fios a bhith agaibh dè na h-àrainnean agus fiadh-bheatha a tha an làthair air fearann na sgoile agaibh, ach tha e a cheart cho cudromach fios a bhith agaibh dè a tha a dhìth agus mar a chuidicheas sinn. Tha an gnìomh seo mu bhith a’ cruthachadh plana gnìomh gus cur ri bith-iomadachd agus ri dachaighean do nàdair air làrach na sgoile agaibh. Is e deagh dhòigh a th’ ann eòlas a chur an sàs, sgilean sgrùdaidh a chleachdadh, saidheans a chur an gnìomh, agus sealbh a bhith agaibh air pròiseact a nì diofar follaiseach dhan fhiadh-bheatha a tha a’ fuireach air fearann na sgoile.

**A bheil sibh thu a’ dèanamh seo mar phàirt den** [**Dùbhlan Fhiadhaich**](https://ww2.rspb.org.uk/profile/wild-challenge/)? **Thoiribh sùil air an adhartas agaibh agus feuchaibh ri òr a bhuannachadh!**

Tha an gnìomh seo a’ cumail taic ris na cuspairean a leanas: **Saidheans, Cruinn-eòlas, Saoranachd.**

**Ceum 1**

**Dè a tha dhìth orm?**

* Mapa de dh’fhearann na sgoile
* Dh’fhaodadh na toraidhean aig sgrùdaidhean eile a rinn sibh mar phàirt den Dùbhlan Fiadhaich agaibh a bhith cuideachail gus am plana gnìomh fhiosrachadh, leithid toraidhean bho Minibeast Safari, Habitat Explorer agus/no Bioblitz
* [Tha na duilleagan gnìomh ceum air cheum againn](https://www.rspb.org.uk/fun-and-learning/for-teachers/lesson-plans-and-supporting-resources/homes-for-nature/) a’ toirt seachad bheachdan airson dachaighean do nàdar a tha sìmplidh ach èifeachdach
* [Cairtean-sgòr nàdair - Dà-chànanach Beurla/Cuimris](https://www.rspb.org.uk/globalassets/downloads/kids--schools/teaching-resources/score-cards-bilingual-and-english.pdf)
* [Spot it - stiùireadh ID airson lusan is biastagan (Beurla agus dà-chànanach)](https://www.rspb.org.uk/globalassets/downloads/documents/kids-and-schools/spot-it-bilingual.pdf)

**Ceum 2**

**Dè nì mi?**

* Dealbhaichibh agus dèanibh sgrùdadh air bith-iomadachd fearann na sgoile. Dè na dachaighean do nàdar a th’ agaibh mar-thà? Cuidichidh na chaidh a lorg ann an gnìomhachdan eile leithid [rannsachairean àrainnean](https://www.rspb.org.uk/fun-and-learning/for-teachers/schools-wild-challenge/activities/habitat-explorers/) le seo [Bioblitz](https://www.rspb.org.uk/fun-and-learning/for-teachers/schools-wild-challenge/activities/bioblitz/) .
* Cleachdaibh na Cairtean Sgòr Nàdair gus cuideachadh le bhith a’ measadh cho-dhùnaidhean. Deagh dhòigh gus saidheans a thoirt beò!
* Smaoinichibh air mar a gabhadh cur ri bith-iomadachd le bhith a’ cleachdadh ur cuid eòlais air àrainnean. Dè a tha a dhìth air fearann na sgoile a thaobh dachaighean do nàdar?
* Smaoinichibh air na ghabhadh dèanamh gus barrachd dhachaighean a dhèanamh do nàdar. Sgrìobhaibh plana de na tha sibh a’ dol a dhèanamh, ciamar a tha sibh dol ga dhèanamh agus cuin – Plana Gnìomh Bith-iomadachd.
* Dh’fhaodadh sibh am plana a chur an gnìomh agus an uair sin sgrùdadh eile a dhèanamh nas fhaide air adhart. Cleachd na Cairtean Sgòr Nàdair gus faicinn a bheil an sgòr Bith-iomadachd air a dhol suas.
* Na dìochuimhnichibh innse dhuinn nuair a tha sibh air crìoch a chur air a’ Phlana Gnìomh Bith-thèarainteachd! Nuair a chomharraicheas sibh gu bheil a’ ghnìomhachd coileanta, thèid iarraidh orbh lethbhreac den phlana a luchdachadh suas gus do dhuais a chosnadh.

**Ceum 3**

**A’ cur crìoch air a’ ghnìomh**

Cleachdaibh am putan ‘Mark as completed’ aig mullach na duilleig seo gus innse dhuinn gu bheil sibh air a’ ghnìomhachd a chrìochnachadh. Feumaidh sibh sealltainn na rinneadh le bhith a’ luchdachadh suas leth-bhreac den phlana

**Ceum 4**

**Thoiribh orra smaoineachadh**

**Seo beagan bheachdan gus cuideachadh le ionnsachadh:**

* Smaoinichibh air mar as urrainn do sgoilearan planadh, sgrùdadh agus measadh a dhèanamh tron ghnìomhachd seo.
* Dè na h-àrainnean aig a bheil an sgòr as àirde? Carson a tha seo?
* Dè na h-àrainnean as luachmhoire san sgoil?
* Dè na h-àrainnean a b’ urrainnear a thoirt a-steach dhan sgoil agad gus an sgòr àrdachadh?

**A bheil sibh air gnìomh a chrìochnachadh? Co-roinn an dealbh agaibh le #wildchallenge**